วัดจีนในดิลี

วัดจีนในดิลี เป็นศาสนสถานของชาวจีนโพ้นทะเล ตั้งอยู่ในกรุงดิลี ประเทศติมอร์-เลสเต สร้างใน พ.ศ. 2471 ในยุคที่โปรตุเกสปกครองติมอร์ และยังมีการประกอบพิธีกรรมทางศาสนามาจนถึงปัจจุบัน

อาคารหลักประดิษฐานกวนอู แม่ทัพชาวจีนที่ได้รับการยอมรับนับถือตามคติศาสนาพื้นบ้านจีน ลัทธิขงจื๊อ และศาสนาพุทธแบบจีน อีกอาคารหนึ่งประดิษฐานกวนอิม พระโพธิสัตว์ที่ศาสนาพื้นบ้านจีนให้การยอมรับนับถือ

 ประวัติ 
พ.ศ. 2469 ชุมชนจีนในดิลีได้ก่อตั้งวัดอย่างง่าย ๆ ภายในโรงรถ ภายในวัดประดิษฐานรูปเคารพสูง 30 เซนติเมตรซึ่งนำมาจากประเทศจีน กระทั่งใน พ.ศ. 2471 รัฐบาลโปรตุเกสและชุมชนจีนได้บริจาคทุนจำนวนหนึ่งสำหรับสร้างวัดหลังปัจจุบัน เมื่อสร้างแล้วเสร็จจึงนำรูปเคารพเข้าไปประดิษฐานยังอาคารที่ถูกสร้างใหม่

 ระเบียงภาพ 

 อ้างอิง 

หมวดหมู่:ศาลเจ้ากวนอู
หมวดหมู่:การพลัดถิ่นของชาวจีน
หมวดหมู่:วัดในประเทศติมอร์-เลสเต
หมวดหมู่:สิ่งก่อสร้างในดิลี